તે અત્યારે પણ બસની રાહ જોતી ઊભી હતી. સહેજ કંટાળી હતી ત્યાં હાંફતી ધણધણતી બસ આવી. માંડ જગા મળી. સર મને પૂછતાં, “કાવ્યા, તને બસમાં ગિરદી તો નથી નડતી ને?” ને મેં એક વાર જવાબ આપેલો, “ડોન્ટ વરી સર, હું મારી જગા કરી જ લઉં છું, લટકવું ને ટીંગાવવું મને ન ફાવે.” ને મારા જવાબથી થોડા અકળાયેલા મારી સામે જોઈ રહેલા ને પછી શર્ટ પહેરીને ‘હું હમણાં આવું’ કહીને પેકેટમાંથી સિગારેટ કાઢી બહાર નીકળી ગયેલા. મને કંઈ સમજાયેલું નહિ કે મેં શું કહ્યું કે એ આમ સાવ.